Home in Santorini | LekkeSlaap
Home in Santorini: Hooffoto's
Adres: Santorini, Thira 52, Ocean-rylaan 101, Shaka's Rock, 4390, KwaZulu-Natal
Home in Santorini is 'n selfsorgwoonstel met 'n Griekse styl in 'n veilige kompleks aan die Dolfynkus. Dit is sowat 20 minute se ry van King Shaka Internasionale Lughawe aan die Noordkus van Durban af.
Dié woonstel is ideaal vir 4 tot 5 gaste en beskik oor 2 slaapkamers en 2 badkamers. Die hoofslaapkamer het 'n dubbelbed en 'n en suite-badkamer. Die tweede slaapkamer het 2 enkelbeddens en bied toegang tot 'n opgeknapte stortkamer. Die kombuis is goed toegerus met 'n mikrogolfoond, elektriese stoof, yskas, vrieskas, koffiemasjien, broodrooster, versapper, wasmasjien en skottelgoedwasser.
Dié groot oopplan-leefarea het lugversorging, verhitting, 'n slaapbank vir 'n vyfde gas, 'n platskerm-TV met 'n DVD-speler en sekere DStv-kanale, boekrakke met Engelse en Franse boeke en speletjies vir gaste se gebruik. Gratis WiFi is vanaf 3 April beskikbaar. Daar is 'n kluis.
Die leefarea lei na 'n privaat terras met gasbraaigeriewe en 'n lieflike uitsig oor die area en 'n gedeeltelike uitsig oor die Indiese Oseaan. Daar is parkeerplek vir 1 voertuig 'n paar meter van die woonstel af. Daar is ook 'n ekstra parkeerarea vir besoekers en sleepwaens.
Gaste kan na een van die 6 swembaddens in die Santorini Village stap of 'n privaat voetpad na Thompsonsbaai se strand volg. Die strand het 'n area met lewensredders en die Olimpiese-grootte getypoel is veilig vir swem en snorkel. Daar is ook 'n tennisbaan wat eksklusief beskikbaar is vir Santorini se gaste.
Daar is baie winkels, supermarkte en restaurante in Ballito se middedorp, wat net 'n paar minute se ry weg is. Ballito is die ideale wegtrekplek vir besoeke aan toeristebestemmings, soos voetslaanroetes in die Drakensberg, onder andere The Gorge en Mont-Aux-Sources in Royal Natal Nasionale Park, 'n besoek aan die Cathedral Peak-area, en wildritte in Hluhluwe-Umfolozi Wildreservaat, St Lucia en Shakaland.
'n Bespreking by Home in Santorini sluit in:
Santorini, Thira 52, Ocean-rylaan 101, Shaka's Rock, 4390, KwaZulu-Natal
https://travelground.imgix.net/AAEAAQAAAAAAAAAAAAAAmQzxiudrFspYaSDbgiyXHgm2XujVrwN4npveI5WZ1fJU462O95?w=1440&h=960&fit=crop&auto=enhance,format,compress&q=80 Vanaf R1 500 per nag (vir 5 persone) Santorini, Thira 52 101 Ocean Drive 4390 KwaZulu-Natal 086 999 0018 15:00-19:00 10:00 -29.524115816473 31.2268021536